రియల్ ఎస్టేట్ రంగానికి ఊపు : నైట్ ఫ్రాంక్ అధ్యయనం
PNR| Last Updated:       గురువారం,  29 జనవరి 2015 (20:18 IST)
గత యేడాది ద్వితీయార్థం నుంచి బాగా నెమ్మెదించిన చెన్నై రియల్ ఎస్టేట్ మార్కెట్ ఈ యేడాది మళ్లీ పుంజుకుంటుందని నైట్ ఫ్రాంక్ ఇండియా సంస్థ చెన్నై విభాగ డైరక్టర్ కాంచనా కృష్ణన్ వెల్లడించారు. ఇండియా రియల్ ఎస్టేట్ ఔట్‌లుక్‌ను ఆవిష్కరించిన తర్వాత ఆమె చెన్నైలో మీడియాతో మాట్లాడుతూ... దేశ వ్యాప్తంగా రియల్ ఎస్టేట్ రంగం మందగమనంలో నడుస్తోందన్నారు. ఇదే పరిస్థితి గత రెండేళ్లుగా కనిపిస్తోందన్నారు.
ప్రధానంగా అంతర్జాతీయంగా ఐటీ రంగంలో వచ్చిన మార్పులు, ఐటీ రంగం నెమ్మదించడంతో రియల్ ఎస్టేట్ వ్యాపారం కూడా మందగించినట్టు తెలిపారు. గత యేడాది నివాస భవనాల రంగంలో కేవలం నాలుగు శాతం మాత్రమే వృద్ధి ఉందన్నారు. అయితే, ఈ యేడాది పరిస్థితులు ఆశాజనకంగా ఉన్నట్టు వివరించారు.
ముఖ్యంగా భారత రిజర్వు బ్యాంకు గృహ రుణాలకు వడ్డీ రేట్ల తగ్గించడంతో పాటు.. ఇతర రేట్లను కూడా సమీక్షిస్తుండటం, దేశంలో ఏర్పడిన సుస్థిర ప్రభుత్వ తదితర అంశాల కారణంగా ఈ యేడాది ఈ రంగం బాగుంటుందని అంచనా వేస్తున్నట్టు చెప్పారు.
చెన్నై రియల్ మార్కెట్ గురించి ఆమె స్పందిస్తూ.. మౌలివాక్కం భవన ప్రమాదం తర్వాత పస్థితి ఆశాజనకంగా ఏమాత్రం లేదని, ఈ ప్రమాదం కారణంగా మార్కెట్ రంగం 25 శాతం మేరకు పడిపోయిందని తెలిపారు. ముఖ్యంగా.. గత యేడాది ద్వితీయార్థంలో చాలా మందగమనంలో పయనించినట్టు ఆమె వివరించారు.
సంబంధిత వార్తలు